C 99/112
RO
Jurnalul Oficial al Uniunii Europene
1.3.2022
Miercuri, 7 iulie 2021
Nord, care stabilesc angajamentul fără echivoc al UE și, respectiv, al NATO pentru solidaritate și securitate, în timpul reexaminării conceptului strategic și al elaborării Busolei strategice, considerând totodată că procesul decizional autonom al ambelor organizații ar trebui respectat pe deplin;
14. salută limbajul pozitiv privind cooperarea UE-NATO din comunicatul final al summitului UE-NATO din 14 iunie 2021; consideră însă că sunt necesare considerabil mai multe eforturi pentru a face să avanseze cooperarea UE-NATO și a obține un veritabil parteneriat strategic; subliniază că UE este un partener al NATO și că cooperarea UE-NATO se întărește reciproc și se bazează pe principiile directoare convenite ale transparenței, reciprocității, includerii și autonomiei decizionale a ambelor organizații; subliniază faptul că dezvoltarea unor capacități de apărare coerente, complementare și interoperabile este esențială pentru creșterea securității zonei euro-atlantice, în conformitate cu principiul setului unic de forțe; reiterează faptul că o capacitate europeană de a acționa, fie în parteneriat, fie în mod autonom, este esențială pentru complementaritate și pentru a contribui la îndeplinirea sarcinilor principale ale NATO, precum și pentru a consolida prevenirea conflictelor și, prin urmare, pentru securitatea continentului european în ansamblu;
15. opinează că viitoarea cooperare UE-NATO ar trebui să se bazeze pe experiența și pe învățămintele desprinse atât din cunoștințele specializate unice ale UE în gestionarea civilă a crizelor și consolidarea capacităților, în special prin „Capacitatea civilă de planificare și conducere” (CPCC), cât și din cunoștințele sale specializate de gestionare militară a crizelor, și anume prin „Capacitatea militară de planificare și conducere” (MPCC), precum și din experiența câștigată din cele 37 de operațiuni militare desfășurate pe teren începând cu 2003, completate de acordarea de asistență actorilor militari din țările partenere prin intermediul inițiativei „Consolidarea capacităților ca sprijin pentru securitate și dezvoltare” (CBSD) și al Instrumentului financiar pentru pace în Africa integrat în Instrumentul european pentru pace;
16.
salută limbajul clar din comunicatul summitului NATO din 14 iunie 2021 privind importanța rezilienței; subliniază că atât UE, cât și NATO ar trebui să își întărească cooperarea și să o coordoneze mai efectiv în domeniul-cheie al rezilienței și scoate în evidență ambiția UE de a elabora o abordare semnificativă în vederea întăririi diferitelor aspecte civile și militare ale rezilienței, printre altele în domeniul protejării infrastructurii esențiale, cum ar fi în sectoarele transporturilor, energiei și TI, precum și rolul UE ca actor-cheie în combaterea dezinformării și a știrilor false;
17. salută decizia pozitivă a Consiliului din 6 mai 2021 de a îl autoriza pe coordonatorul proiectului de mobilitate militară, Țările de Jos, să invite SUA, Canada și Norvegia, ca urmare a solicitărilor lor respective, să participe la proiectul PESCO privind mobilitatea militară; subliniază că o astfel de participare ar constitui un pas important în direcția creșterii coerenței dintre eforturile respective ale UE și NATO de dezvoltare a capacităților și ar constitui un exemplu concret al revigorării parteneriatului transatlantic; reamintește că participarea excepțională a țărilor terțe la proiectele PESCO, cu condiția ca aceasta să nu submineze obiectivul de a promova PSAC a UE și îndeplinirea unui set convenit de condiții politice, materiale și juridice, poate fi în interesul strategic al Uniunii, în special dacă acestea furnizează expertiză tehnică sau capabilități suplimentare; consideră că acest lucru este valabil îndeosebi pentru partenerii strategici, cum ar fi aliații NATO, țările din Balcanii de Vest și partenerii din cadrul EaP; reamintește poziția sa potrivit căreia participarea țărilor terțe poate fi doar excepțională, decisă de la caz la caz și la invitația statelor membre ale UE, și subliniază că o astfel de participare ar trebui să aducă valoare adăugată și să contribuie la consolidarea PSAC; reamintește, de asemenea, că participarea țărilor terțe trebuie să respecte normele pertinente prevăzute în Decizia (PESC) 2020/1639 a Consiliului;
18. subliniază importanța cooperării transatlantice cu privire la o serie de aspecte internaționale, cum ar fi schimbările climatice, răspunsul la pandemie, tehnologiile disruptive emergente, inteligența artificială, securitatea cibernetică, lupta împotriva terorismului, inclusiv terorismul jihadist și cel finanțat de stat, energia, securitatea și reziliența maritime, precum și în domeniul spațiului cosmic;
19. recunoaște cooperarea importantă dintre UE și NATO în Balcanii de Vest, cum ar fi cea dintre Misiunea UE de sprijinire a statului de drept în Kosovo (EULEX) și Forța Kosovo (KFOR); aduce un omagiu operației EUFOR Althea, al cărei comandament operațional este situat la Sediului Suprem al Puterilor Aliate din Europa (SHAPE) pe baza acordurilor Berlin Plus cu NATO, care a contribuit, în temeiul acestor acorduri, la un mediu sigur și securizat în Bosnia și Herțegovina de la preluarea ștafetei de la Forța de stabilizare a NATO (SFOR) în 2004; observă că experiențele și învățămintele acestor misiuni și operațiuni sunt esențiale pentru a asigura că toate formele actuale și viitoare de cooperare UE-NATO asigură pacea, securitatea și stabilitatea în regiunile afectate, pentru a îi sprijini și instrui pe partenerii locali și pentru a dezvolta